**Lukácsházi Óvodafenntartó Társulás**

**Társulási Tanácsa**

**LH/153-4/2023. szám**

**Hozott határozatok:**

14/2023. (X. 16.) Óvodafenntartó Társulás 2023. év költségvetésének módosítása

15/2023. (X. 16.) Napelem telepítése az óvodára

**J E G Y Z Ő K Ö N Y V**

**Készült:** Lukácsházi Óvodafenntartó Társulás Társulási Tanácsának 2023. október 16-án tartott üléséről.

**Az ülés helye:** Polgármesteri Iroda - Lukácsháza

**Jelen voltak:** Virág János társulási tanács elnöke

Tóth Árpád József társulási tanács elnökhelyettese

Szerdahelyi-Bánó Irén társulási tanács tagja

Májerhoffer Attila társulási tanács tagja

Tóth Szabolcs társulási tanács tagja helyett,

Hock-Sirson Szilárd tanácstag helyettes (5 fő)

**Igazoltan távol:**

Kollarits Kornél társulási tanács tagja

Joó Tamás társulási tanács tagja (2 fő)

**Tanácskozási joggal jelen volt:**

dr. Czenki Balázs jegyző

Nickl Vanda aljegyző

Horváthné Szilvágyi Beáta intézményvezető (3 fő)

(Jelenléti ív csatolva a jegyzőkönyvhöz)

**1. Napirend tárgyalása előtt**

**Virág János** elnök köszöntötte a megjelenteket. Megállapította, hogy a társulási tanács ülése határozatképes. Javasolta, hogy a napirendet az alábbiak szerint fogadják el.

**Napirend:**

1. Óvodafenntartó Társulás 2023. évi költségvetésének módosítása

Előadó: Virág János elnök

1. Napelem telepítése óvodára

Előadó: Virág János elnök

A tanács tagjai a javaslattal egyetértettek és a napirendet a fentiek alapján fogadták el.

**1. Napirend tárgyalása**

***Óvodafenntartó Társulás 2023. évi költségvetésének módosítása***

**Előadó:** Virág János elnök

(Előterjesztés csatolva a jegyzőkönyvhöz)

**Virág János** elnök ismertette az előterjesztésben foglaltakat. Részletezte a költségvetés módosításának főbb számait.

A társulási tanács 5 igen szavazattal meghozta határozatát.

**14/2023. (X. 16.) számú határozat**

A Társulási Tanács az Államháztartásról szóló 2011. évi CXCV törvény 26. § (1) bekezdésébe foglalt felhatalmazás alapján 2023. évi költségvetését a következőkben állapítja meg.

1. Ezen határozat állapítja meg Lukácsházi Óvodafenntartó Társulás 2023. évi költségvetésének bevételi és kiadási előirányzatait, létszámkeretét, a költségvetési gazdálkodás vitelére vonatkozó egyes szabályait.

2. A határozat hatálya kiterjed a Lukácsházi Gyöngyház Óvoda, Bölcsőde és Konyha intézményre.

3. A Lukácsházi Óvodafenntartó Társulás 2023. évi bevételi és kiadási fő összegét

272 526 831 forintban állapítja meg.

Ezen belül:

Személyi juttatások 142 660 535 forint

Munkaadókat terhelő járulékok 17 912 047 forint

Dologi kiadások 87 640 333 forint

Egyéb működési kiadások 24 313 916 forint

1.) Kiemelt bevételi előirányzatok

I. Működési költségvetés

a) Működési célú támogatások államháztatáson belülről 191 777 498 forint

b) Elvonások és befizetések 12 000 000 forint

c) Működési bevételek 53 817 059 forint.

II.) Finanszírozási bevétel: 14 932 274 forint.

2) Kiemelt kiadási előirányzatok

I. Működési költségvetés

a) Személyi juttatások 142 660 535 forint

b) Munkaadókat terhelő járulékok és szociális hozzájárulási adó 17 912 047 forint

c) Dologi kiadások 87 640 333 forint

d) Egyéb működési kiadások 24 313 916 forint

II) Finanszírozási kiadás: 191 263 582 forint.

4. A Társulás költségvetési szervéhez a fenntartó önkormányzatok az alábbiakban járulnak hozzá:

Lukácsháza Község Önkormányzata 12 261 361 forint

Ezen belül:

- Gyermekétkeztetéshez 10 483 063 forint

- Óvoda működéséhez 481 943 forint

- Bölcsőde működéséhez 1 296 355 forint

Gyöngyösfalu Község Önkormányzata 2 365 926 forint

Ezen belül:

- Gyermekétkeztetéshez 2 365 926 forint

- Óvoda működéséhez 0 forint

- Bölcsőde működéséhez 0 forint

Nemescsó Község Önkormányzata 655 895 forint

Ezen belül:

- Gyermekétkeztetéshez 655 895 forint

- Óvoda működéséhez 0 forint

- Bölcsőde működéséhez 0 forint

Pusztacsó Község Önkormányzata 388 480 forint

Ezen belül:

- Gyermekétkeztetéshez 388 480 forint

- Óvoda működéséhez 0 forint

- Bölcsőde működéséhez 0 forint

Kőszegpaty Község Önkormányzata 247 895 forint

Ezen belül:

- Gyermekétkeztetéshez 247 895 forint

- Óvoda működéséhez 0 forint

- Bölcsőde működéséhez 0 forint

Kőszegdoroszló Község Önkormányzata 346 019 forint

Ezen belül:

- Gyermekétkeztetéshez 346 019 forint

- Óvoda működéséhez 0 forint

- Bölcsőde működéséhez 0 forint

Cák Község Önkormányzata 362 671 forint

Ezen belül:

- Gyermekétkeztetéshez 362 671 forint

- Óvoda működéséhez 0 forint

- Bölcsőde működéséhez 0 forint

Kőszegszerdahely Község Önkormányzata (feladatellátási szerződés alapján) 389 653 forint

Ezen belül:

* bölcsődei étkeztetés 72 690 forint
* bölcsőde működtetés 144 039 forint.
* iskolai étkeztetéshez: 172 924 forint

5. A társulás működési kiadásokhoz a társult önkormányzatok az alábbiakban járulnak hozzá:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | Lukácsházi Óvodafenntartó Társulás 2023. évi működési kiadásának finanszírozása | | | | | Önkormányzat | lakosságszám (fő) | % | finanszírozandó összeg (forint) | | Összesen: | 3 522 | 100 | 200 000 | | Lukácsháza | 1 109 | 31,49% | 62 976 | | Gyöngyösfalu | 1 167 | 33,13% | 66 269 | | Nemescsó | 308 | 8,75% | 17 490 | | Pusztacsó | 157 | 4,46% | 8 915 | | Kőszegpaty | 210 | 5,96% | 11 925 | | Cák | 297 | 8,43% | 16 866 | | Kőszegdoroszló | 274 | 7,78% | 15 559 | |

A Társulás a fenntartóktól kapott támogatást az önállóan működő költségvetési szerve részére havonta, de legkésőbb negyedévente tovább utalja - a MÁK Vas Vármegyei Igazgatósága által közölt nettófinanszírozási elszámolást követően - legkésőbb negyedév utolsó napjáig.

6. A Társulás és költségvetési szerve költségvetési bevételeinek fő összegét a határozat 1. számú melléklete, költségvetési kiadásainak fő összegét a határozat 2. számú melléklete tartalmazza előirányzat-csoportok, kiemelt előirányzatok szerint.

7. A Társulás és költségvetési szerve 2023. évi bevételeit és kiadásait kötelező feladatok, önként vállal feladatok és államigazgatási feladatok bontásban a 3. melléklet tartalmazza.

8. A Társulás és költségvetési szerve felújítási és felhalmozási kiadás nem tervezett. (4. melléklet)

9. A Társulás 2023. évi engedélyezett létszámkeretét a határozat 5. melléklete tartalmazza.

10. A Társulás - a Magyarország gazdasági stabilitásáról szóló 2011. évi CXCIV. törvény 3.§ (1) bekezdése szerinti - adósságot keletkeztető ügyleteket és kezességvállalásokból fennálló kötelezettséget, illetve a 45.§ (1) bekezdés a) pontja felhatalmazása alapján kiadott jogszabályban meghatározottak szerinti saját bevételt – annak hiányában – nem tervez.

11. A Társulás költségvetése nem tartalmaz előirányzatot többéves kihatással járó feladatra, nincs elkülönítetten, uniós támogatással megvalósuló projektje.

12. Készpénzben történő kiadást teljesíteni 100 eFt felett a társulási tanács elnöke, 500 eFt felett előzetes társulási tanács engedéllyel lehet.

13. A Társulás és költségvetési szerve az egységes rovatrend szerinti kiadásokra teljesíthet készpénzben kifizetést.

15. Ezen határozat a kihirdetés napján lép hatályba, rendelkezéseit 2023. július 31. naptól kell alkalmazni.

Határidő: értelemszerűen

Felelős: Virág János Társulási Tanács Elnöke, dr. Czenki Balázs jegyző

(Határozat csatolva a jegyzőkönyvhöz)

**2. Napirend tárgyalása**

***Napelem telepítése óvodára***

**Előadó:** Virág János elnök

(Árajánlat csatolva a jegyzőkönyvhöz)

**Virág János** elnök tájékoztatta a jelenlévőket, hogy Lukácsháza Község Önkormányzatának Képviselő-testülete, az óvoda épületére napelem kialakítását tervezi a növekvő energiaköltségek enyhítésére. Elmondta, hogy megbízást kapott Lukácsháza Község Képviselő-testületétől, hogy a fenntartó Önkormányzatok polgármestereivel egyeztessen a napelem kialakításának költségmegosztásáról, hozzátette, szeretné kérni a fenntartó Önkormányzatok hozzájárulását a napelem telepítéséhez.

**Májerhoffer Attila** társulási tanács tagja kérte a hozzájárulás pontos összegének meghatározását.

**Virág János** elnök válaszában elmondta, hogy pontos összeget még nem lehet mondani, ennek kidolgozása szükséges. Javasolta 2 koncepció megalkotását, hogy a testületek mérlegelés tárgyává tehessék az önkormányzatok esetleges hozzájárulását.

A társulási tanács 5 igen szavazattal meghozta határozatát.

**15/2023. (X. 16.) számú határozat**

A Lukácsházi Óvodafenntartó Társulás Társulási Tanácsa tagjai elhatározzák, hogy a saját Képviselő-testületeik elé viszik a Lukácsházi Óvoda napelem telepítéséhez szükséges hozzájárulások megtárgyalását. Megbízzák a jegyzőt és a társulás tanács elnökét, hogy az óvoda napelem kialakításához 2 koncepciót dolgozzanak ki a hozzájárulások mértékét és módját tekintve.

Határidő: értelemszerűen

Felelős: Virág János elnök

Több tárgy nem lévén Virág János elnök az ülést bezárta.

Kelt, mint a 15. oldalon.

Virág János dr. Czenki Balázs

elnök jegyző